
                                                                                        
KĖDAINIŲ RAJONO SAVIVALDYBĖS TARYBA
				
SPRENDIMAS
 DĖL VYTAUTO MONTVILOS GATVĖS PAVADINIMO PAKEITIMO
KĖDAINIŲ MIESTE  

2022 m. balandžio 29 d. Nr. TS-155
Kėdainiai

             Vadovaudamasi Lietuvos Respublikos vietos savivaldos įstatymo  6 straipsnio 27 punktu, 16 straipsnio 2 dalies 34 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, atsižvelgdama į Kėdainių miesto seniūnijos 2022 m. balandžio 14 d. raštą  Nr. M6-158 „Dėl gatvės pavadinimo pakeitimo“, Kėdainių  rajono savivaldybės taryba n u s p r e n d ž i a:
            1. Pakeisti Vytauto Montvilos gatvės Kėdainių mieste pavadinimą ir pavadinti Juliaus Ganusevičiaus gatve (pridedama schema). 
            2. Pavesti Kėdainių miesto seniūnijos seniūnui iki 2022 m. birželio 1 dienos pritaisyti  gatvių pavadinimo lenteles.



Savivaldybės meras 								            Valentinas Tamulis

